stanford-oval/wikipedia huggingface dataset:
Djedkare Isesi

Djedkaren nimi Abydoksen kuningasluettelossa.
Djedkare Isesi oli Egyptin faarao, joka hallitsi viidennen dynastian aikana noin  2388 eaa. – 2356 eaa. Djedkaren nimi löytyy faaraon hautakompleksin rakennustöitä valvoneen Senedjemibin hautakammion seinäkirjoituksista. Djedkare mainitaan myös Karnakin kuningasluettelossa. Torinon papyruksen mukaan Djedkare hallitsi 28 vuotta, Manethon mukaan sen sijaan 44 vuotta. Djedkare on haudattu Sakkaran hauta-alueella sijainneeseen pyramidiin. Djedkaren poika prinssi Remkwi oli kruununperijä, mutta hän kuoli ennenaikaisesti, ja Djedkaren jälkeen faaraoksi nousi Unas.
| 0 | 1 | 2 |
| --- | --- | --- |
| Edeltäjä: Menkauhor Kaiu | Egyptin faarao 5. dynastia | Seuraaja: Unas |
Jeremy Bracco

| Jeremy Bracco |
| --- | --- |

Henkilötiedot
Syntynyt: 17. maaliskuuta 1997 (ikä 27) Freeport, NY, Yhdysvallat
Kansalaisuus:   Yhdysvallat  Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  180 cm
Paino:  84 kg
Pelaajaura
Pääsarjaura:  2021–
Aik. seurat:  Toronto Marlies (AHL) KalPa (SML) Krefeld Pinguine (DEL) Barys Astana (KHL) HK Sotši (KHL)
NHL-varaus:  61. varaus, 2015 Toronto Maple Leafs
Jeremy Bracco (s. 17. maaliskuuta 1997 Freeport, New York, Yhdysvallat) on yhdysvaltalais-kanadalainen jääkiekkoilija. Hän on pelipaikaltaan oikea laitahyökkääjä. Bracco laukoo oikealta.
Ura > Maajoukkueura

| Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Kanada 2017 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Kultaa | Sveitsi 2015 | jääkiekko |  |
Bracco pelasi alle 20-vuotiaiden MM-kilpailuissa vuonna 2017, jolloin hän voitti maailmanmestaruuden. Bracco valittiin Sveitsiä vastaan pelatun puolivälieräottelun päätteeksi Yhdysvaltain ottelun parhaaksi pelaajaksi. Hän pelasi myös alle 18-vuotiaiden MM-kilpailuissa vuonna 2015. Bracco jakoi tehoilla 3+10=13 koko turnauksen syöttöpörssin joukkuetoverinsa Matthew Tkachukin kanssa sekä sijoittui pistepörssissä toiseksi edellään vain joukkuetoveri Auston Matthews. Finaaliottelussa Suomea vastaan hän sai syöttöpisteen Colin Whiten tekemään 2–1-voittomaaliin, joka syntyi jatkoajalla ajassa 72.44 ja ratkaisi Yhdysvalloille maailmanmestaruuden.
Bracco pelasi myös World U-17 Hockey Challengessa tammikuussa 2014, jolloin hän voitti kultaa. Bracco jakoi kahdeksalla syöttöpisteellään koko turnauksen syöttöpörssin voiton joukkuetoverinsa Colin Whiten kanssa.
Muuta

Braccon pikkuveli Donato on pelannut myös jääkiekkoa puolustajana. Veljesten isä Mike Bracco pelasi maalivahtina Dartmouth Collegen yliopistojoukkueessa. Hän toimii nykyään juniorivalmentajana Long Island Gullsissa.
Djedefptah

Djedefptah eli Thamphthis (hallitsi noin 2500 ekr.) oli mahdollinen muinaisen Egyptin neljännen dynastian viimeinen hallitsija, joka hallitsi 2–9 vuotta. Djedefptahin olemassaolosta kiistellään, koska hänen nimeään ei ole löydetty Abydoksen kuningasluettelosta tai Torinon papyruksesta. On mahdollista, että Djedefptahin nimi on ollut Torinon papyruksessa, mutta tämä kohta olisi tuhoutunut aikojen saatossa. Djedefptahista on kirjoittanut egyptiläinen historioitsija Manetho yli 2 000 vuotta myöhemmin.
Juha Christensen

Juha Christensen (s. 1958) on suomalainen toimitusjohtaja, joka oltuaan 1985–1990 Indonesiassa ryhtyi välittämään rauhanneuvottelujen uudelleen aloittamista Ruotsista käsin toimineen, Acehin alueen itsenäisyyttä ajaneen Vapaa Aceh -liikkeen ja Indonesian hallituksen välillä.
Christensenin ansioksi voidaan katsoa[lähde? ] ajatus neuvottelujen tuomisesta Suomeen presidentti Martti Ahtisaaren ja hänen johtamansa Crisis Management Initiativen välitykseen. Jo helmikuussa 2004 olivat indonesialainen ministeri Farid Husain ja Christensen tavanneet Helsingissä Martti Ahtisaaren rauhanneuvottelujen välittämisen tunnustelemiseksi. Kuukausi joulukuun 2004 tsunamikatastrofin jälkeen pidettiin Crisis Management Initiativen avustuksella aloitetun Acehin rauhanneuvotteluprosessin ensimmäinen tapaaminen 27.–29. tammikuuta presidentti Martti Ahtisaaren johdolla.
Vuosina 2023–2024 Christensen osallistui Indonesiassa Länsi-Papuan Kansallisen Vapautusarmeijan panttivankinaan pitämän uusiseelantilaisen lentäjän Phillip Mehrtensin vapauttamista koskeviin neuvotteluihin, joiden päätteeksi Mehrtens vapautettiin 21. syyskuuta 2024.
Kunnallispolitiikka

Christensen on ollut Lahden kunnallispolitiikassa Lahden vihreiden ja kristillisdemokraattien listoilla.[lähde? ] ja Helsingissä Kokoomuksen listoilla. Hän pyrki myös kokoomuksen pormestariehdokkaaksi Helsinkiin vuoden 2021 kuntavaaleihin.
Aiheesta muualla

Simanjuntak, Hotli: Juha Christensen: Committed to peace The Jakarta Post.  21.8.2009. (englanniksi)
Merikallio, Katri: Hän sen teki (julkaistu alun perin Suomen Kuvalehdessä 5/2005) Suomen Kuvalehti.  19.7.2007.
Jalkapallon Mestaruussarjan kausi 1967

| Mestaruussarjan kausi 1967 |
| --- | --- |
Joukkueiden määrä:  12
Ajankohta:  23. huhtikuuta− 8. lokakuuta
Mestari:  Reipas 2. Mestaruussarjan mestaruus 2. Suomen mestaruus
Toinen sija:  KuPS
Kolmas sija:  TPS
Pudonneet joukkueet:  ÅIFK I-Kissat
Ottelut:  132
Maalit:  412 (3,1 per ottelu)
Paras maalintekijä:  Tommy Lindholm (22)
Suurin kotivoitto:  TPS−I-Kissat 11−2
Suurin vierasvoitto:  I-Kissat−HJK 0−7
Eniten maaleja ottelussa:  TPS−I-Kissat 11−2
Suurin yleisömäärä:  13 876 HJK−Haka 0−1
Alin yleisömäärä:  95 I-Kissat−VPS 3−1
Kokonainen yleisömäärä:  405 359
Yleisökeskiarvo:  3 071
Alempi sarjataso:  Suomensarja
  ← 1966 :  1968 → 
Jalkapallon Mestaruussarjan kausi 1967 oli vuonna 1930 perustetun Mestaruussarjan 36. kausi. Kaudella 1967 Mestaruussarja pelattiin 12 joukkueen kaksinkertaisena sarjana. Putoavien joukkueiden määrää vähennettiin kaudelle 1967 yhdellä, ja Suomensarjassa pelattiin kaudella 1967 nousukarsintasarja.
Mestaruussarjan ja Suomen mestaruuden voitti Reipas, joka varmisti toisen mestaruutensa toiseksi viimeisellä kierroksella, kun se voitti 1. lokakuuta Martti Hyvärisen ja Kari Lehtolaisen maaleilla VPS:n 2–1. Viimeisiksi sijoittuneet ÅIFK ja I-Kissat putosivat Suomensarjaan.
Mestaruussarjan maalikuninkuuden kaudella 1967 voitti TPS:n Tommy Lindholm 22 maalilla. Palloliitto valitsi vuoden 1967 jalkapalloilijaksi Mestaruussarjassa pelanneen Reipaan puolustaja Timo Kautosen. Mestaruussarjan yleisömäärä kaudella 1967 oli yhteensä 405 359 henkeä eli keskimäärin 3 071 katsojaa ottelua kohti. Yleisömäärä oli Mestaruussarjan uusi ennätys. Kauden suurin yleisömäärä nähtiin 23. elokuuta Olympiastadionilla pelatussa ottelussa HJK–Haka, kun ottelua saapui seuraamaan 13 876 katsojaa.
KuPS hävisi kaudella 1967–68 Euroopan Cupin ensimmäisen kierroksen otteluparinsa ranskalaiselle Saint-Étiennelle yhteismaalein 0–5. HJK hävisi Cup-voittajien cupin ensimmäisen kierroksen otteluparinsa puolalaiselle Wisła Krakovalle yhteismaalein 1–8.
Joukkueet

Mestaruussarjaan osallistui 12 joukkuetta, joista yhdeksän kaudelta 1966 ja kolme nousijaa kauden 1966 Suomensarjasta. Suomensarjan Länsilohkon voittaja ÅIFK, Itälohkon voittaja UPallo ja Pohjoislohkon voittaja KPV nousivat suoraan. Nousijajoukkueet korvasivat edellisellä kaudella viimeisiksi jääneet HIFK:n, GBK:n ja OTP:n.
| Joukkue | Kaupunki | Päävalmentaja |
| --- | --- | --- |
| Helsingin Jalkapalloklubi (HJK) | Helsinki |  Aulis Rytkönen |
| Ilves-Kissat (I-Kissat) | Tampere |  Erkki Hyytiäinen |
| Kokkolan Pallo-Veikot (KPV) | Kokkola |  Reino Sarlin |
| Kotkan Työväen Palloilijat (KTP) | Kotka |  Pertti Vanhanen |
| Kuopion Palloseura (KuPS) | Kuopio |  Gunnar Boman |
| Lahden Reipas (Reipas) | Lahti |  Martti Kosma |
| Mikkelin Palloilijat (MP) | Mikkeli |  Vilho Vouhelainen |
| Turun Palloseura (TPS) | Turku |  Rainer Forss |
| Upon Pallo (UPallo) | Lahti |  Raimo Valtonen |
| Vaasan Palloseura (VPS) | Vaasa |  Jussi Sillanpää |
| Valkeakosken Haka (Haka) | Valkeakoski |  Veijo Valtonen |
| Åbo IFK (ÅIFK) | Turku |  Olli Laakso |
Sarjataulukko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | Reipas (M) | 22 | 14 | 4 | 4 | 55 | 27 | +28 | 32  |
| 2 | KuPS | 22 | 12 | 6 | 4 | 28 | 17 | +11 | 30  |
| 3 | TPS | 22 | 13 | 2 | 7 | 51 | 28 | +23 | 28  |
| 4 | UPallo | 22 | 10 | 6 | 6 | 29 | 19 | +10 | 26  |
| 5 | HJK | 22 | 11 | 3 | 8 | 59 | 38 | +21 | 25  |
| 6 | Haka | 22 | 9 | 6 | 7 | 37 | 23 | +14 | 24  |
| 7 | KTP | 22 | 7 | 6 | 9 | 32 | 34 | −2 | 20  |
| 8 | KPV | 22 | 5 | 9 | 8 | 19 | 25 | −6 | 19  |
| 9 | VPS | 22 | 5 | 9 | 8 | 27 | 43 | −16 | 19  |
| 10 | MP | 22 | 5 | 7 | 10 | 24 | 42 | −18 | 17  |
| 11 | ÅIFK (P) | 22 | 5 | 5 | 12 | 32 | 43 | −11 | 15  |
| 12 | I-Kissat (P) | 22 | 4 | 1 | 17 | 19 | 73 | −54 | 9  |
Lähde: Jalkapallokirja 1968
(M) = Suomen mestari; (P) = Putoaja
Huomautukset:
Tulokset

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
| Koti \ Vieras1 | REI | KuPS | TPS | UP | HJK | Haka | KTP | KPV | VPS | MP | ÅIFK | I-K |
| Reipas  |   | 3–0  | 2–2  | 2–0  | 2–3  | 1–0  | 4–0  | 2–0  | 1–1  | 1–1  | 3–1  | 7–0 |
| KuPS  | 1–3  |   | 2–0  | 0–0  | 1–1  | 3–2  | 4–0  | 1–1  | 0–0  | 2–0  | 1–1  | 1–0 |
| TPS  | 2–0  | 1–2  |   | 3–0  | 2–1  | 4–2  | 0–2  | 2–1  | 4–1  | 3–0  | 3–1  | 11–2 |
| UPallo  | 0–2  | 0–1  | 1–0  |   | 5–1  | 1–0  | 2–1  | 2–0  | 0–0  | 1–1  | 1–0  | 2–2 |
| HJK  | 1–5  | 0–2  | 1–3  | 1–4  |   | 0–1  | 5–2  | 2–1  | 8–1  | 2–0  | 8–1  | 4–0 |
| Haka  | 9–1  | 0–1  | 3–0  | 2–1  | 3–2  |   | 0–1  | 3–0  | 2–2  | 2–0  | 0–0  | 0–1 |
| KTP  | 1–1  | 1–1  | 1–2  | 0–1  | 0–1  | 0–0  |   | 4–1  | 1–1  | 3–1  | 2–0  | 5–1 |
| KPV  | 2–0  | 0–1  | 0–0  | 2–0  | 1–1  | 0–0  | 0–0  |   | 1–1  | 2–2  | 1–0  | 3–1 |
| VPS  | 1–2  | 1–0  | 3–2  | 1–1  | 0–3  | 1–2  | 2–1  | 1–1  |   | 0–2  | 4–0  | 3–2 |
| MP  | 1–6  | 0–1  | 1–0  | 0–0  | 3–6  | 3–3  | 3–3  | 1–0  | 2–2  |   | 0–1  | 1–0 |
| ÅIFK  | 0–2  | 2–3  | 2–3  | 0–3  | 1–1  | 0–0  | 2–4  | 1–1  | 5–0  | 4–1  |   | 6–1 |
| I-Kissat  | 1–5  | 1–0  | 0–4  | 0–4  | 0–7  | 1–3  | 2–0  | 0–1  | 3–1  | 0–1  | 1–4  |   |
Lähde: Jalkapallokirja 1968
1 Kotijoukkue vasemmanpuoleisessa sarakkeessa.
Värit: Sininen = kotivoitto; Keltainen = tasapeli; Punainen = vierasvoitto.
Tilastot > Maalintekijät

|  | Pelaaja | Joukkue | M |
| --- | --- | --- | --- |
| 1 |  Tommy Lindholm | TPS | 22 |
| 2 |  Topi Aalto | Reipas | 20 |
| 3 |  Martti Hyvärinen | Reipas | 16 |
| 4 |  Mauno Nurmi | TPS | 14 |
| 5 |  Asko Mäkilä | Haka | 13 |
| 5 |  Juhani Peltonen | Haka | 13 |
| 5 |  Pekka Talaslahti | HJK | 13 |
| 8 |  Kai Pahlman | HJK | 12 |
| 9 |  Timo Rahja | HJK | 11 |
| 9 |  Arto Tolsa | KTP | 11 |
Lähde: Jalkapallokirja 1968
Tilastot > Yleisömäärät

|  | Joukkue | O | Yht>  | Ka>  |
| --- | --- | --- | --- | --- |
| 1 | HJK | 11 | 79 164 | 7 197 |
| 2 | TPS | 11 | 45 093 | 4 099 |
| 3 | Reipas | 11 | 44 200 | 4 018 |
| 4 | KuPS | 11 | 40 307 | 3 664 |
| 5 | VPS | 11 | 33 673 | 3 061 |
| 6 | KTP | 11 | 33 182 | 3 017 |
| 7 | ÅIFK | 11 | 28 142 | 2 558 |
| 8 | UPallo | 11 | 25 745 | 2 340 |
| 9 | Haka | 11 | 21 070 | 1 915 |
| 10 | MP | 11 | 20 137 | 1 831 |
| 11 | KPV | 11 | 20 062 | 1 824 |
| 12 | I-Kissat | 11 | 14 584 | 1 326 |
|  | Yhteensä | 132 | 405 359 | 3 071 |
Lähde: Jalkapallokirja 1968
Suomen mestarit

| # | Pelaaja | O | M |
| --- | --- | --- | --- |
| 1 |  Seppo Patrikainen (mv) | 19 | 0 |
| 2 |  Pekka Kosonen | 21 | 2 |
| 3 |  Matti Haahti | 21 | 1 |
| 4 |  Jaakko Marttila | 11 | 0 |
| 5 |  Timo Kautonen | 20 | 0 |
| 6 |  Urho Partanen | 22 | 1 |
| 8 |  Turo Flink | 22 | 4 |
| 9 |  Pekka Patrikainen | 18 | 3 |
| 10 |  Martti Hyvärinen | 22 | 16 |
| 11 |  Topi Aalto | 22 | 20 |
| 13 |  Kari Lehtolainen | 15 | 5 |
Lähteet: Jalkapallokirja 1981; Pelimiehet. Suomen jalkapallon pelaajatilastot 1930–2006; Helsingin Sanomat
Kauden aikana joukkueessa pelasivat myös #15 Göran Enckelman (mv, 7/0), #22 Risto Remes (mv, 1/0), #7 Ismo Niskakoski (10/0), #12 Jarmo Flink (10/0), #14 Jaakko Marttinen (3/1), #16 Pekka Peltoniemi (1/0), #17 Martti Piiparinen (2/1), #18 Mikko Kautonen (2/0) ja #19 Matti Himanen (1/0). Reippaan mestarijoukkue palkittiin 12 kultamitalilla. Yksi jäi seuran haltuun ja 11 muuta mitalia jaettiin eniten sarjaotteluita pelanneiden kesken. Palloliitto jakoi mitalit joukkueen muille pelaajille 50 vuotta myöhemmin 19.5.2017 Veikkausliigan ottelun FC Lahti–KuPS yhteydessä.
Eurocupit > Euroopan Cup

1. kierros
Saint-Étienne voitti yhteismaalein 5–0.
Eurocupit > Cup-voittajien cup

1. kierros
Wisła Krakova voitti yhteismaalein 8–1.
Debconf

Debconf on vuosittainen konferenssi jossa Debian-kehittäjät kokoontuvat ja keskustelevat järjestelmän tulevasta kehityksestä.
Virallisen konferenssin ajoitettujen työpajojen ja puheiden lisäksi Debconfissa on myös mahdollisuus kehittää Debian-järjestelmää ohjelmallisesti. Ensimmäistä kertaa pelkkää ohjelmallista kehitystä varten järjestetty Debcamp-viikko pidettiin Oslossa vuonna 2003 vähän ennen varsinaista Debconf-tapahtumaa.
Tulevien ja menneiden Debconf-tapahtumien päivämäärät ja sijainnit:
| 0 | 1 | 2 | 3 |
| --- | --- | --- | --- |
| DebConf0 | 2000: | 5.-9. heinäkuuta | Bordeaux, Ranska |
| DebConf1 | 2001: | 2.-5. heinäkuuta | Bordeaux, Ranska |
|  | 2002: | 5.-7. heinäkuuta | Toronto, Kanada |
| DebConf3 | 2003: | 18.-20. heinäkuuta | Oslo, Norja |
| DebConf4 | 2004: | 26. toukokuuta-2. kesäkuuta | Porto Alegre, Brasilia |
| DebConf5 | 2005: | 10.-17. heinäkuuta | Helsinki, Suomi |
| DebConf6 | 2006: | 14.-22. toukokuuta | Oaxtepec, Meksiko |
| DebConf7 | 2007: | 17.-23. kesäkuuta | Edinburgh, Skotlanti |
| DebConf8 | 2008: | Elokuu | Mar del Plata, Argentiina |
Debconfin lisäksi vuosittain järjestetään myös Miniconf Australian Linux-konferessin yhteydessä.
Aiheesta muualla

Debconf
Jehovan todistajien julkaisutoiminta

Jehovan todistajat -järjestö julkaisee kirjallisuutta yli 1032 eri kielellä. Julkaisutoiminta on varsin laajaa, ja vuoteen 2014 mennessä on julkaistu yli 150 eri julkaisua. Monissa eri maissa ns. Betel-kotien yhteydessä (haaratoimistot) on kirjapainot, joissa työskentelee vapaaehtoistyöntekijöitä. Jehovan todistajien kirjoja julkaistaan kahdeksassa eri maassa, esimerkiksi Saksassa, Yhdysvalloissa, Japanissa.
Järjestön viralliset nettisivut, jossa kirjallisuutta on saatavilla osoitteessa Jw.org, on käännetty 1 084 kielelle, useammalle kielelle kuin mikään muu nettisivusto. (Vertailun vuoksi Applen sivut voi lukea 126 eri kielellä, Googlen hakusivut 149 kielellä, ja Wikipedia 290 eri kieltä.)
Jehovan todistajien kirjallisuudella on keskeinen rooli järjestön toiminnassa. Vuodesta 1979 alkaen julkaistussa kirjasessa Raamatullisia keskustelunaiheita luetellaan, että kirjallisuus helpottaa ns. Valtakunnan julistamista, eli saarnaamistyötä, ja se on järjestön mukaan paras väline Raamatun ymmärryksen saamiseksi. Jehovan todistajat levittävät kirjallisuuttaan ilmaiseksi. Em. liitteessä mainitaan, että "raamatullista kirjallisuutta ei levitetä ansaitsemismielessä", mutta samalla myös "korvausten saaminen ei ole epäraamatullista".
Jehovan todistajat uskovat, että heidän kirjallisuutensa on julkaistu Jeesuksen Kristuksen johdolla Pyhän Hengen välityksellä, joten järjestö kannustaa arvostamaan sitä suuresti. Järjestö kehottaa lukemaan Vartiotorni- ja Herätkää-lehtiä säännöllisesti ja muut järjestön uudet julkaisut heti niiden ilmestyttyä.
Jehovan todistajien julkaisema kirjallisuus voidaan jakaa kahteen ryhmään: järjestön sisäiseen käyttöön ja ulkopuolisille jaettavaan, yleensä käännytystyötä varten julkaistuun. Tunnettujen Vartiotorni- ja Herätkää-lehtien lisäksi julkaistaan kirjallisuutta kiinnostuneiden ihmisten kanssa Raamatun kotitutkistelua varten, sisäistä lehteä Kristityn elämä ja palvelus – Työkirja ja erilaisia ohjekirjoja.
Jehovan todistajien sisäiseen käyttöön tarkoitettuja julkaisuja

Jehovan todistajien sisäiseen käyttöön tarkoitettua kirjallisuutta ei anneta ulkopuolisille. Myöskään vastuuasemissa oleville tarkoitettua kirjallisuutta ei anneta rivijäsenten luettavaksi (esimerkiksi "Kiinnittäkää huomiota itseenne ja koko laumaan" ja "Loistaen valaisijoina maailmassa").
Kiinnittäkää huomiota itseenne ja koko laumaan eli Vanhinten ohjekirja on Jehovan todistajien seurakunnan vanhimmille tarkoitettu kirja. Nimi perustuu Apostolien tekojen jakeeseen 20:28 ”Kiinnittäkää huomiota itseenne ja koko laumaan, jonka keskuuteen pyhä henki on nimittänyt teidät valvojiksi”. Kirja on tarkoitettu vain vanhimman asemassa oleville, sitä ei anneta ulkopuolisille luettaviksi. Kirjan ensimmäinen painos suomeksi ilmestyi vuonna 1977, uusittu vuonna 1991.
Järjestetyt tekemään Jehovan tahto  (2005, 2015, 2019). Luettavissa verkkokirjastossa.
Loistaen valaisijoina maailmassa. Tämä kirja on saatavissa yliopistojen kirjastoista vain julkaisijan, eli Suomessa Jehovan todistajat-uskonnollisen yhdyskunnan, luvalla. Kirjan ensimmäinen painos suomeksi ilmestyi vuonna 1977, uusittu vuonna 1991.
Kristityn elämä ja palvelus – Työkirja (aikaisemmin myös Bulletin, Kiertokirje, Tiedonantaja, Tiedotin, Valtakunnan palveluksemme). Aineisto luettavissa Vartiotornin verkkokirjaston sivulta.
Watchtower Library -tietokoneohjelma PC-koneisiin. Sisältää kirjallisuutta vuodesta 1970 eteenpäin. Alun perin CD-ROM, vuodesta 2016 eteenpäin DVD-ROM. Nykyään ladattavissa JW.org -verkkosivulta.
JW Library -tietokoneohjelma PC, Android ja Ios -käyttöjärjestelmiin.
Lehdet

Vartiotorni
Herätkää!
Kirjoja > 1960-79

Totuus, joka johtaa ikuiseen elämään (Totuus-kirja) on vuonna 1968 julkaistu kirja. Se on Guinnessin ennätysten kirjan mukaan maailman kolmanneksi levinnyt kirja Raamatun ja Maon Punaisen kirjan jälkeen. Kirjaa ei enää paineta eikä levitetä. Luettavissa verkkokirjastossa
”Silloin on täyttynyt Jumalan salaisuus” (1971) Käsittelee Ilmestyskirjan lukuja 1 – 13. Ei enää saatavilla. Luettavissa verkkokirjastossa.
”Suuri Babylon on kukistunut!” Jumalan valtakunta hallitsee! (1972) Käsittelee Ilmestyskirjan lukuja 14 – 22. Ei enää saatavilla. Luettavissa verkkokirjastossa.
Kansat tulevat tietämään, että minä olen Jehova - miten?. (suom. 1973) Hesekielin kirjaan perustuva. Luettavissa verkkokirjastossa
Jumalan tuhatvuotinen valtakunta on tullut lähelle (1974, ei enää paineta eikä levitetä) Luettavissa verkkokirjastossa.
Kirjani Raamatun kertomuksista. Lapsille tarkoitettu kirja. (1978, tark. 2004)  Ei enää saatavilla. Luettavissa verkkokirjastossa, myös audio.
Tuleva maailmanhallituksemme - Jumalan valtakunta (pohjautuu muun muassa Danielin kirjaan) (1978, ei enää paineta eikä levitetä). Luettavissa verkkokirjastossa.
Kirjoja > 1980-89

Puhu Perustellen käyttämällä Raamattua -kirja (1987, 2004, 2010) pyrkii esittämään annetun opetuksen raamatunjakeet ja selitykset tiivistettyinä muodossa. Kirja on tarjonnut vuosien ajan tavallisille seurakuntalaisille käsikirjaluontoisesti järjestön perustelut ja raamatunselitykset yksissä kansissa. Kirjan sivumäärä on 446 ja se on painettu ohuelle "raamattupaperille". Luettavissa verkkokirjastossa (2010 painos).
Yhdistetyt ainoan tosi Jumalan palvonnassa (1983, ei enää paineta). Luettavissa verkkokirjastossa.
Elämä maan päällä – kehityksen vai luomisen tulos? (1985) Luettavissa verkkokirjastossa.
Ilmestyksen suurenmoinen huipentuma on käsillä (Ilmestyskirjaan perustuva). (1988, tark. 2006) Luettavissa verkkokirjastossa.
Kirjoja > 1990-99

”Koko Raamattu on Jumalan henkeyttämä ja hyödyllinen” (päivitetty 1991). Sisältää läpileikkaukset kaikista Raamatun kirjoista sekä tutkielmia mm. Raamatun kaanonista. Luettavissa verkkokirjastossa.
Suurin ihminen, joka on koskaan elänyt (1991) kertoo Jeesuksen Kristuksen elämästä. Siinä seurataan tekijöiden mukaan mahdollisimman tarkasti aikajärjestyksessä evankeliumien kertomusten mukaisesti Jeesuksen elämää. Luettavissa verkkokirjastossa.
Jehovan Todistajat - Jumalan valtakunnan julistajia kertoo Jehovan todistajien omasta historiasta (1993). Luettavissa verkkokirjastossa.
Tieto, joka johtaa ikuiseen elämään (1995). Ei enää paineta eikä levitetä. Luettavissa verkkokirjastossa.
Onko Luojaa joka välittää sinusta? (1998) Luettavissa verkkokirjastossa
Kiinnitä huomiota Danielin profetiaan (myös Danielin kirjaan perustuva) (1999) Luettavissa verkkokirjastossa
Kirjoja > 2000-09

Hyvä maa, Luvatun maan historiasta kertovia karttoja (2003). Luettavissa verkkokirjastossa.
Mitä Raamattu todella opettaa? Vuonna 2005 julkaistua kirjaa käytettiin vuoteen 2018 asti opetustyössä. Ei enää paineta eikä levitetä. Luettavissa verkkokirjastossa.
Jesajan kirjaan pohjautuvat kirjat Jesajan profetia I & II. (2000, 2001) Luettavissa verkkokirjastossa: Osa 1 & Osa 2
Todista perusteellisesti Jumalan valtakunnasta (2008, 2023) Luettavissa verkkokirjastossa
Kirjoja > 2010-19

Opitaan Raamatusta (2017)  Kirja on suunniteltu etupäässä lapsille. Luettavissa verkkokirjastossa
Mitä Raamattu opettaa? (2018) Luettavissa verkkokirjastossa
"Jehovan puhdas palvonta palautetaan ennalleen!" (2019) Luettavissa verkkokirjastossa
Jeesus – tie, totuus ja elämä (2019) Luettavissa verkkokirjastossa
Miten pysyä Jumalan rakkaudessa? (2019) Luettavissa verkkokirjastossa
Kirjoja > 2020-24

Onnellinen elämä nyt ja ikuisesti – interaktiivinen raamattukurssi (2021) Luettavissa verkkokirjastossa
Lähesty Jehovaa (2023) Luettavissa verkkokirjastossa
Rakasta ihmisiä – opeta heitä (2023) Luettavissa verkkokirjastossa
2024: "Hyvä uutinen Jeesuksen mukaan" videosarjan 1. jakso: Tosi valo oli tulossa maailmaan (Ladattavissa / katsottavissa verkkosivulta.)
Aiheesta muualla

Kuvia tai muita tiedostoja aiheesta Jehovan todistajien julkaisutoiminta Wikimedia Commonsissa
Ajankohtaiset julkaisut Jw.org
Ladattavat ja luettavat Vartiotornin julkaisut
Corvus

Corvus voi tarkoittaa:
Korpin tähdistöä
Varisten lintusukua
Roomalaisten laivastojen käyttämää asetta corvusta
henkilöitä:
Marcus Valerius Corvus, roomalainen sotakomentaja, konsuli ja diktaattori.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Corvus”, voi hakea sivunnimihaulla, laajalla sivunnimihaulla tai tekstihaulla.
Junia Tertia

| Junia Tertia |
| --- | --- |
 Servilia esittelee tyttärensä Junia Tertian Julius Caesarille
Henkilötiedot
Muut nimet:  Junia, Tertulla
Syntynyt: 73 eaa.
Kuollut: 22 eaa.
Vanhemmat:  Decimus Junius Silamus Servilia
Puoliso:  Gaius Cassius Longinus
Sukulaiset:  Marcus Junius Brutus
Junia Tertia, jota kutsuttiin myös Tertullaksi, (s. n. 75 eaa. – 22 eaa.) oli Servilian ja hänen toisen aviomiehensä Decimus Junius Silanuksen kolmas tytär ja myöhemmin Gaius Cassius Longinuksen vaimo.
Elämäkerta > Lapsuus

Junia Tertia syntyi poliittisesti merkittävään Junia-sukuun, jonka historia ulottui Rooman tasavallan ensimmäiseen apukonsuliin, Lucius Junius Brutukseen. Junia-suku oli ollut myös Cato vanhemman läheinen liittolainen ja heillä oli suhteita muihin johtaviin konservatiivisiin plebeijeihin. Myös Tertia oli myöhemmin sitoutunut perheensä vanhoihin republikaaniliittoihin aluksi tukien ja sitten vastustaen Julius Caesaria.
Junia Tertia oli äitinsä kautta Marcus Junius Brutuksen sisarpuoli ja hänellä oli myös kaksi vanhempaa sisarta, joiden molempien nimi oli myös Junia, sekä vanhempi veli nimeltä Marcus Junius Silanus.